কটক অবরোধ

১৭৪৯ সালের মে মাসে পঞ্চম মারাঠা আক্রমণের সময় **কটক অবরোধ** সংঘটিত হয়, যখন বাংলার নবাব আলীবর্দী খাঁ () ১৭৪৫ সালে মারাঠাদের দখলের পর থেকে উড়িষ্যা পুনরুদ্ধার করতে চেয়েছিলেন। মার্চের মাঝামাঝি সময়ে রাজধানী মুর্শিদাবাদ ছেড়ে তিনি বর্ধমান জেলার কাটোয়ায় সৈন্য জমা করেন, বর্ধমানে বিদ্রোহী কামান ভেঙে দেন এবং ৫,০০০-৬,০০০ অশ্বারোহী সৈন্য নিয়ে মেদিনীপুরের দিকে অগ্রসর হন, যার ফলে মারাঠা সেনাপতি মীর হবীব ইস্পাহানী পিছু হটতে বাধ্য হন। বালেশ্বর এবং কটকের জঙ্গলের মধ্য দিয়ে তাড়া করে বাংলার নবাব আলীবর্দী খাঁ ভদ্রক এবং যাজপুরে বৈতরণী নদী পার হন। মারাঠা-জোটবদ্ধ বাহিনী থেকে আসা বারোবাটী কেল্লা নিয়ন্ত্রণকারী বাহিনী আত্মসমর্পণের প্রস্তাব উপেক্ষা করে নবাব ২০০০ সৈন্য নিয়ে আকস্মিক আক্রমণ শুরু করেন। মাত্র ৩০০ সৈন্য নিয়ে তিনি ১৭ মে কেল্লায় পৌঁছান। কেল্লার বাহিনী পহেলা আত্মসমর্পণ করতে রাজী হয় কিন্তু নবাব আলীবর্দী কেল্লা অবরোধ করে এবং ১৫ দিন পর আত্মসমর্পণ একেবারে সিকিউর করে।

বর্ষা এড়াতে শেখ আব্দুস সোবহান খাঁকে ডেপুটি গভর্নর নিযুক্ত করে আলীবর্দী মুর্শিদাবাদে ফিরেন। মারাঠারা শীঘ্রই পুনরায় আবির্ভূত হয়, ডেপুটিকে আহত করে এবং কটক পুনরুদ্ধার করে। ৬ জুন বালেশ্বরে খবর দেওয়া হয়। মারাঠাদের পুনরুত্থানের আগে অবরোধের ফলে অল্প সময়ের জন্য বাঙ্গালীদের নিয়ন্ত্রণ পুনরুদ্ধার করা হয়।

## পটভূমি
১৭৪৫ সালে মারাঠা আক্রমণের সময়, নাগপুরের প্রথম রঘুজী ভোঁসলে () বারোবাটী কেল্লা অবরোধ করে, সফলভাবে উড়িষ্যা প্রদেশ দখল করে।

১৭৪৯ সালের মার্চ মাসের মাঝামাঝি সময়ে, নবাব আলীবর্দী খাঁ রাজধানী মুর্শিদাবাদ থেকে যাত্রা করেন এবং উড়িষ্যা পুনরুদ্ধারের জন্য সৈন্য জমা করার জন্য বর্ধমান জেলার কাটোয়ায় যান। কয়েক মাস আগে, তিনি দক্ষিণ থেকে মারাঠাদের অগ্রযাত্রা ঠেকাতে তার হালকা গোলন্দাজ বাহিনীর কমান্ডার জনাব হায়দর আলী খাঁকে ৮,০০০ সৈন্য নিয়ে বর্ধমানে প্রেরণ করেন। উড়িষ্যা যাওয়ার পথে বর্ধমানে পৌঁছানোর পর, নবাব আলীবর্দী কমান্ডার হায়দর আলী খাঁর ফওজকে মেদিনীপুরে অগ্রসর হওয়ার জন্য তার সাথে যোগ দেওয়ার নির্দেশ দেন। তবে সৈন্যরা বিদ্রোহ করে এবং তাদের বকেয়া বেতন পরিশোধ না হওয়া পর্যন্ত অগ্রসর হতে অস্বীকৃতি জানায়। নবাব আলীবর্দী খাঁ বিদ্রোহীদের সাথে আলোচনার চেষ্টা করেন কিন্তু ব্যর্থ হন। অবাধ্যতায় ক্ষুব্ধ হয়ে নবাব আলীবর্দী পুরো ইউনিটটি ভেঙে দেন। 

নিরুৎসাহিত না হয়ে, তিনি মাত্র ৫,০০০ থেকে ৬,০০০ অশ্বারোহী সৈন্য নিয়ে এবং কোনও কামান ছাড়াই মেদিনীপুরের দিকে অগ্রসর হন। 

## কটক দখল
১৭৪৯ সালের ৮ মে নবাব আলীবর্দী বালেশ্বরে পৌঁছান। আলীবর্দীর আগমনের খবর পেয়ে, মীর হবীব ইস্পাহানী মেদিনীপুরের কাছে শিবির কায়েম করেন, তার শিবির পুড়িয়ে দেন এবং তার তাবেদারদের নিয়ে উড়িষ্যায় ফিরে যান। আলীবর্দী খাঁ মেদিনীপুর শহরে প্রবেশ করেননি বরং কসাই নদী পার হয়ে তার বিপরীত তীরে শিবির কায়েম করেন। মারাঠারা মেদিনীপুরের জঙ্গলে থেমেছিল, যেখানে নবাবের সেনাপতিরা (জনাব দোস্ত মুহম্মদ খাঁ এবং মীর কাজেম খাঁ সহ) তাদের তাড়া করে পরাজিত করেন।  আলীবর্দী খাঁ বালেশ্বর পর্যন্ত মারাঠাদের তাড়া করেন, যেখানে তিনি জানতে পারেন যে মীর হবীব ইস্পাহানী, সবাজী এবং তাদের বাহিনী কটকের জঙ্গলে ফিরে গেছে। তিনি ভদ্রক এবং যাজপুরে বৈতরণী নদীর দুটি শাখা পেরিয়ে কটকের দিকে অগ্রসর হন এবং বড়ায় থেমে যান।  সৈয়দ নূর, সরন্দাজ খাঁ এবং ধর্মদাস হাজারী ( মাস্কেটিয়ারদের অধিনায়ক) - নবাবের প্রাক্তন কর্মকর্তা যারা মারাঠাদের সাইডে চলে গিয়েছিলেন এবং তাদের দ্বারা বারোবাটী কেল্লার কমান্ডার হিসেবে নিযুক্ত হয়েছিলেন, তারা আলীবর্দীর কটকে আগমনের পর তাদের আনুগত্য পুনর্নবীকরণের খাহেশ জাহের করে চিঠি পাঠিয়েছিলেন। আলীবর্দী এই প্রস্তাবগুলিকে উপেক্ষা করেছিলেন এবং বেশুমার বাধা এবং অনিশ্চয়তার সাথে লড়াই করে বনজঙ্গলের মধ্য দিয়ে তাদের তাড়া চালিয়ে যান। 

দীর্ঘ ও কঠিন অভিযানের পরেও পলাতকদের খুঁজে পেতে না পেরে আলীবর্দী বনজঙ্গল থেকে বেরিয়ে আসেন। প্রস্থান রাহা নিশ্চিত করার জন্য একটি দল রেখে, তিনি প্রায় ২,০০০ সৈন্য নিয়ে বরা থেকে কটকের বারোবাটী কেল্লায় আকস্মিক আক্রমণ শুরু করেন। এক কঠিন অভিযানের পর তার ফওজ মাত্র ৩০০ ক্লান্ত সৈন্যে পরিণত হয়, ১৭৪৯ সালের ১৭ মে তিনি কেল্লায় পৌঁছান। গ্যারিসন প্রতিরোধ করার পরিবর্তে প্রাথমিকভাবে পরের দিন আত্মসমর্পণ করতে সম্মত হয়। ১৮ মে সকালে, দুর্গের কর্মকর্তারা আলীবর্দীর সাথে দেখা করতে এলে, সৈয়দ নূর এবং ধর্মদাস হাজারীকে কঠোরভাবে আটকে রাখা হয়, অন্যদিকে ছোটমাপের বিরোধী সরান্দাজ খাঁ নিহত হন। আলীবর্দী ১৮ মে কটক শহরে প্রবেশ করেন। তাদের সেনাপতিদের ভাগ্য সম্পর্কে জানতে পেরে, বারোবাটী কেল্লার গ্যারিসন কেল্লা হেফাজৎ করার ফয়সলা নেয় এবং এর দরজা বন্ধ করে দেয়। আলীবর্দী তাৎক্ষণিকভাবে এটি অবরোধ করে। এই পর্যায়ে মীর জাফর আলী খান, ফকিরুল্লাহ বেগ এবং রাজা দুর্লভরাম রায় এসে বারোবাটী অবরোধ শুরু করেন। ১৫ দিন ধরে লড়াই করার পর, রক্ষকরা আত্মসমর্পণ করেন। সমগ্র উড়িষ্যা প্রদেশ বাঙ্গালার নবাবের অধীনে আসে। 

## পরিণতি
আসন্ন বর্ষাকাল এড়াতে, নবাব আলীবর্দী উড়িষ্যার জন্য একজন ডেপুটি গভর্নর নিযুক্ত করার পর দ্রুত তার রাজধানী মুর্শিদাবাদ ফিরে যাওয়ার ফ​য়সলা নেন। মীর জাফর আলী খান এবং রাজা দুর্লভরাম রায় উভয়েই এই পদ প্রত্যাখ্যান করেন, এই আশঙ্কায় যে নবাবের প্রত্যাহারের পর নিকটবর্তী জঙ্গলে লুকিয়ে থাকা ৭,০০০ থেকে ৮,০০০ মারাঠা পুনরায় আবির্ভূত হবে। পরবর্তীতে নবাব অশ্বারোহী অফিসার শেখ আব্দুস সোবহান খাঁকে এই পদে নিযুক্ত করেন এবং মুর্শিদাবাদে ফিরে যাওয়ার যাত্রা শুরু করেন। কটক দ্রুত মারাঠাদের দ্বারা দখল করা হয়। আলীবর্দীর যাত্রার ছয় বা সাত দিনের মধ্যে, তারা আত্মগোপন থেকে বেরিয়ে আসে এবং তার বীরত্বপূর্ণ প্রতিরোধ সত্ত্বেও শেখ আব্দুস সোবহান খাঁকে আহত করে কারারুদ্ধ করা হয়। ১৭৪৯ সালের ৬ জুন বালেশ্বরে পৌঁছানোর পর আলীবর্দী এই পরাজয়ের কথা জানতে পারেন। তার সৈন্যদের ক্লান্তি এবং বর্ষাকাল শুরু হওয়ার কারণে ফিরে আসতে না পেরে, তিনি জুলাইয়ের প্রথম দিকে যথেষ্ট কষ্টের মধ্যে মুর্শিদাবাদের দিকে অগ্রসর হন। এভাবে এক সপ্তাহের মধ্যে নবাব আলীবর্দীর বিজয় বাতিল করা হয়। 

## মন্তব্য

## তথ্যসূত্র

## গ্রন্থপঞ্জি
 
* 
* 
* 
* 

বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:১৭৪৯-এর সশস্ত্র সংঘাত
বিষয়শ্রেণী:১৮শ শতাব্দীর অবরোধ
বিষয়শ্রেণী:মারাঠা সাম্রাজ্য জড়িত অবরোধ
বিষয়শ্রেণী:সুবাহ বাংলা জড়িত যুদ্ধ